หาของกินแถวนี้ ความจริงจอดร้านก่อนหน้า แต่แอบเห็นร้านนี้มีรถจอด เลยขับเตลิดมาอีกหน่อย พอมีลูกค้าอยู่บ้าง แต่ด็จากหน้าร้าน ร้านตะกี้หน้าทานกว่า จะถอยหลังก็กะไรอยู่ เอาวะทานมันร้านนี้ก็แล้วกัน ร้านมีอาหารขายหลายอย่างทั้งข้าวขาหมู ข้าวมันไก่ต้ม/ทอด ก๋วยเตี๋ยวน้ำตก ก๋วยเตี๋ยวต้มยำ ต้มเลือดหมู ส่วนอาหารตามสั่งเจ้าของร้านบอกว่าเมื่อก่อนลูกสาวทำ แต่เดี๋ยวนี้ไปเป็นเชฟอยู่ กทม.แล้ว เลยอดไปเลยเรา ร้านนี้เปิกทุกวันตั้งแต่เวลา 06.00 น. - 16.00 น. ครับ

     วันนี้สั่งเป็นต้มเลือดหมู + ข้าวเปล่า (40 บาท) และข้าวขาหมู (35 บาท) ต้มเลือดหมูไม่แนะนำราคา รสชาติน้ำซุปออกหวาน และทำยังไม่ค่อยเป็นเท่าไหร่ อะไรก็จับใส่มาหมด ส่วนที่ผิดคาดคือข้าวขาหมู วันนี้ลูกค้าเข้าร้านเรื่อย และแทบทุกโต๊ะจะสั่งข้าวขาหมูกัน ทำอร่อยใช้ได้เลยครับ น้ำราดเข้มข้น ขาหมูเปื่อยดี น้ำจิ้มอร่อย แถมปริมาณที่ให้คุ้มค่าให้เยอะมากๆ ถือว่าผ่านครับ

     ปล.เป็นเพียงการแสดงความคิดเห็นส่วนบุคคลจากการทานในวันนี้และอ้างอิงกับร้านลักษณะเดียวกัน ถูกปากผม อาจจะไม่ถูกปากคุณ ชิมเอง จ่ายเอง บ่นเองจ้า (#1,011)